# O Siaki o Su’esu’ega o Tagata Faigaluega o NDIS (faigā paaga faalaua’itele)

Ua faamatala i lenei pepa o mataupu mo faigāpaaga faalaua’itele o Siaki o Su’esu’ega o Tagata Faigaluega o NDIS ma mafuaaga ua tāua ai.

## O le Faavae o Tulaga lelei ma Puipuigamalu o NDIS

I le 2016, sa malilie ai faigāmalō uma o tagata Ausetalia ise [Faavae o Tulaga lelei ma Puipuigamalu o NDIS](https://www.dss.gov.au/disability-and-carers/programs-services/for-people-with-disability/ndis-quality-and-safeguarding-framework-0) (Framework). E tuuina atu e le Faavae ni auala faifaipea faale-atunuu e fesoasoani e faamalosia ma lagolago i sui auai NDIS e faagaioi ai filifiliga ma pulega, a’o faamautinoa le faatulagaina o puipuigamalu talafeagai. Sa faapea fo’i ona faamautū faamoemoega mo ofisa o faia auaunaga ma le latou aufaigaluega ia tuuina atu se lagolago i tulaga e sili ona lelei.

Talu ai ona ose vaega o le Faavae, ua faia ai e setete ma teritori uma faagasologa o su’esu’ega tumau i le atunuu. O le Siaki o Su’esu’ega o Tagata Faigaluega o NDIS e fou ma ua fausia ai se vaega o le Faavae o Tulaga lelei ma Puipuigamalu o Polokalame Inisiua o Tagata e iai Mana’oga faapitoa i le Atunuu (NDIS).

## O lea le Siaki o Su’esu’ega o Tagata Faigaluega o NDIS?

E amata mai le aso 1 Fepuari 2021, o le Siaki o Su’esu’ega o Tagata Faigaluega o NDIS (Worker Screening Check) ua suia ai galuega eseese sa faatulagaina i setete poo teritori ta’itasi, sa faataoto ai se laasaga amata e fua iai iloiloga o ni faafitauli i tiute tauave o tagata faigaluega i le atunuu e tatau ona faamalieina. Atonu o nisi o setete ma teritori o loo iai pea mana’oga faaopoopo i nisi o tulaga, e.g. atonu e moomia ona fai nisi su’esu’ega faaopoopo mo tagata faigaluega i nofoaga e iai tamaiti. Ua iai noataga faaopoopo poo tapulaa e tusa i Su’esu’ega o Tagata Faigaluega i ofisa o faia auaunaga a NDIS i [Kuiniselani](http://workerscreening.communities.qld.gov.au/).

O le Siaki o Su’esu’ega ose iloiloga lea pe ose tagata ua faigaluega, poo sa’ili se galuega, i mea o iai tagata e iai mana’oga faapitoa e ono masalomia le afaina ai o i latou. O le a fuafua ai pe talia lenei tagata pe ave’ese mai matafaioi i nofoaga o tagata e iai mana’oga faapitoa.

O le Siaki o Su’esu’ega o Tagata Faigaluega e faatino e le Matagaluega e Faia Su’esu’ega o Tagata Faigaluega (WSU) i le setete poo le teritori o iai le tagata o talosaga. E fai fo’i e le WSU faai’uga pe talia le tagata pe tē’ena.

E mana’omia e ofisa o faia auaunaga ua lesitala i le NDIS ona faaaogā na’o tagata faigaluega ua talia i soo se matāfaioi ua ‘[iloiloina le lamatia i matafaioi’](https://www.ndiscommission.gov.au/providers/worker-screening#ide).

O su’esu’ega o tagata faigaluega ua na’o se tasi o le tele o fuafuaga ua faagaioi faatasi ia faaititia ai tulaga lamatia e afaina ai tagata e iai mana’oga faapitoa. E tatau fo’i i ofisa o faia auaunaga a NDIS ona faatino faiga faavae, taualumaga ma faata’ita’iga faaopoopo ia fesoasoani ai e faailoa ma faaititia tulaga lamatia e afaina ai tagata e iai mana’oga faapitoa. Ua aofia ai i mea nei le faalauiloa o aganuu lelei a faalapotopotoga ua leai se faapalepale i le sauā, tuulafoa’i poo faaaogā sesē; ae faamautinoa sui o le aufaigaluega agavaa, filifiliga ma su’esu’ega; ma tausi le tulimata’i mo a’oga ma a’oa’oga.

## O lea le mea e fai e Siaki o Su’esu’ega o Tagata Faigaluega?

O Siaki o Su’esu’ega o Tagata Faigaluega o le a:

* fai ma mea faigaluega tāua i sui o le aufaigaluega, faagasologa o filifiliga ma su’esu’ega o ofisa o faia auaunaga a NDIS, ma fesoasoani i toe iloiloga faifaipea mo tagata faigaluega agavaa
* faateleina sui auai e tau’ave lava e latou-pulega i filifiliga ma faatonu e ala i le tuuina atu iai o le faitalia e talosaga ai tagata faigaluega o faia le lagolago ma auaunaga mo i latou ina ia fai pemita o Su’esu’ega o Tagata Faigaluega o NDIS a’o le’i faafaigaluegaina i latou.
* faataga tagata faigaluega e iai pemita o Su’esu’ega o Tagata Faigaluega o NDIS e galulue i matafaioi ua iloiloina le lamatia i matafaioi i ofisa o faia auaunaga ua lesitala i le NDIS i soo se setete poo teritori i le salafa o Ausetalia
* fesoasoani i le faaleleia o tulaga lelei ma le saogalemū o sui auai o NDIS i le lagolago a NDIS.

**O lea le umi o le aogā o le pemita o Su’esu’ega o Tagata Faigaluega NDIS?**

O le aufaigaluega ua iai pemita i Su’esu’ega o Tagata Faigaluega o NDIS e fai ma siaki o latou faamatalaga ma e vaavaai pea e leoleo.

O lona uiga o le tulaga o lo latou pemita i Su’esu’ega o Tagata Faigaluega o NDIS e mafai ona toe-iloilo pe afai ae maua e WSU poo le Komisi o Tulaga lelei ma Puipuigamalu o NDIS (NDIS Commission)ni faamatalaga fou poo tala lata mai ua faaalia ai tulaga e ono lamatia ai tagata e iai mana’oga faapitoa. A tupu se tulaga faapea, atonu o le a ave’ese mai loa pemita i Su’esu’ega o Tagata Faigaluega o NDIS a’o le’i uma le aogā o latou pemita i Su’esu’ega o Tagata Faigaluega o NDIS.

O pemita i Su’esu’ega o Tagata Faigaluega o NDIS e uma le aogā i le ta’i lima (5) tausaga.

## O afea e amata ai Siaki o Su’esu’ega o Tagata Faigaluega?

E amata Siaki o Su’esu’ega o Tagata Faigaluega i le aso 1 Fepuari 2021, vaganā le Teritori i Matū. E amata Siaki o Su’esu’ega o Tagata Faigaluega i le Teritori i Matū ia le silia le aso 1 Iulai 2021.

## O nisi faamatalaga

### Tulafono

* [NDIS (Practice Standards - Worker Screening) Rules 2018](https://www.legislation.gov.au/Details/F2020C01138)
* [*National Disability Insurance Scheme Act 2013*](https://www.legislation.gov.au/Details/C2020C00392)

### Upega Tafa’ilagi a le Komisi o NDIS

* [Glossary](https://www.ndiscommission.gov.au/about/ndis-worker-screening-check#gloss) o upu ua faaaoga i lenei pepa o mataupu.
* Faamatalaga faalaua’itele e uiga [worker requirements](https://www.ndiscommission.gov.au/workers/worker-screening-workers).
* Faamatalaga e uiga i le [NDIS Worker Screening Check for registered NDIS providers](https://www.ndiscommission.gov.au/providers/worker-screening).
* [NDIS Practice Standards and Quality Indicators](https://www.ndiscommission.gov.au/document/986)